Hidjab

’n Hidjab of hijab (Arabies: حجاب; IFA: hɪˈdʒɑːb) is ’n soort kopdoek wat Moslemvroue in die openbaar dra of in die teenwoordigheid van mans wat nie deel van hul nabye familie is nie. Dit bedek die kop en skouers. Die term kan ook uitgebrei word na enige kleed wat die kop, gesig of liggaam bedek om aan ’n sekere mate van fatsoenlikheid te voldoen. Die term kan ook gebruik word om na die afsondering van vroue van mans in die openbaar te verwys, of dit kan ’n metafisiese dimensie aandui, byvoorbeeld om te verwys na "die sluier wat die mens of die wêreld van God skei".

 Simbool van fatsoenlikheid 
In die meeste gevalle word die hidjab deur Moslemvroue gedra as ’n simbool van fatsoenlikheid en privaatheid. Volgens die Encyclopedia of Islam and Muslim World behels fatsoenlikheid in die Koran beide mans en vroue se "blik, houding, kleredrag en geslagsdele".Encyclopedia of Islam and the Muslim World (2003), bl. 721, New York: Macmillan Reference USA Die Koran raai Moslemvroue aan om fatsoenlik aan te trek.Martin et al. (2003), Encyclopedia of Islam & the Muslim World, Macmillan Reference,  Sommige Sjaria omskryf dit as die bedekking van alles behalwe die gesig, elmboë en knieë.Glasse, Cyril, The New Encyclopedia of Islam, Altamira Press, 2001, p.179-180Fisher, Mary Pat. Living Religions. New Jersey: Pearson Education, 2008. Dié riglyne word gevind in hadit en fikh, wat ontstaan het ná die openbaring van die Koran, maar volgens sommige is dit afgelei van verse uit die Koran. 

In die Koran verwys die term "hidjab" na ’n afskeiding of gordyn in die letterlike en metaforiese sin. Die vers waarin dit letterlik gebruik word, word gewoonlik verstaan dat dit verwys na die gordyn wat besoekers aan Mohammed se huis geskei het van sy vrou se woonkwartier. (In die Afrikaanse Koran word die woord "gordyn" gebruik.) Dit laat sommige glo die opdrag in die Koran om die hidjab te dra, is van toepassing op die vroue van Mohammed, en nie vroue in die algemeen nie.Aslan, Reza, No God but God, Random House, (2005), bl. 65–6

Sekere lande soos Iran en Saoedi-Arabië vereis die dra van die hidjab in die openbaar. Ander lande het weer wette afgekondig wat sekere of alle soorte hidjab in die openbaar of op sekere plekke verbied. Vroue ondervind in sekere dele van die wêreld ook nieamptelike druk om die hidjab in die algemeen of in sekere vorme te dra of nie. Dit sluit fisieke aanvalle in.

Sien ook
Boerka
Nikaab

 Verwysings 

 Eksterne skakels 
BBC-tekeninge van verskillende soorte Islamitiese vrouekleredrag
"ReOrienting the Veil", ’n opvoedkundige webtuiste oor Islamitiese sluiers

15px Hierdie artikel is vertaal uit die Engelse Wikipedia

Kategorie:Arabiese woorde
Kategorie:Islamitiese kleredrag